Nõukogu direktiiv 98/99/EÜ,

14. detsember 1998,

millega muudetakse direktiivi 97/12/EÜ, millega muudetakse ja ajakohastatakse direktiivi 64/432/EMÜ ühendusesisest veise- ja seakaubandust mõjutavate loomatervishoiuprobleemide kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust, [3]

ning arvestades et:

direktiivi 97/12/EÜ [4] vastuvõtmisega loodi täiustatud õiguslik alus meetmete rakendamiseks, et tõkestada loomahaiguste levikut elusveiste ja -sigadega kauplemise kaudu,

direktiiv 97/12/EÜ sisaldas erinõudeid, mille kohaselt tuleb veelgi ajakohastada kriteeriume loomapopulatsioonide sanitaarseisundi määratlemiseks karja, piirkonna ja liikmesriigi tasandil seoses veiste tuberkuloosi, veiste brutselloosi ja veiste ensootilise leukoosiga; nõukogule enne 1997. aasta juulikuud esitatud ettepaneku põhjal oleks tulnud nende kriteeriumide ajakohastamine otsustada enne 1. jaanuari 1998;

nõukogu ülevaade, mis käsitles kõige olulisemaid diagnostikaprotseduure tõhusate järelevalve- ja seireprogrammide rakendamiseks veiste tuberkuloosi, veiste brutselloosi ja veiste ensootilise leukoosi suhtes, sisaldas laboratoorsete katsemeetodite süvaanalüüsi ning see põhjustas aeganõudvaid arutelusid;

järelevalve- ja seireprogrammide ajakohastamiseks nõutavaid muudatusi ei saa selles valdkonnas rakendada lühiajalise etteteatamisega;

vastavalt direktiivile 97/12/EÜ ei ole ühendusesisesesse kaubandusse saadetavaid sigu enam tarvis enne ärasaatmist brutselloosi suhtes kontrollida; liikmesriikide vahelise kaubanduse hõlbustamiseks tuleks seda sätet ette arvesse võtta;

selleks et vältida takistusi ühendusesiseses kaubanduses ning tagada nende sätete ühtne kohaldamine, tuleks kehtestada veterinaarsertifikaatide kasutamist ja väljaandmist käsitlevad ühtlustatud eeskirjad kuni selle kuupäevani, mil liikmesriigid peavad olema saavutanud vastavuse muudetud sätetega nõukogu 26. juuni 1964. aasta direktiivis 64/432/EMÜ ühendusesisest veise- ja seakaubandust mõjutavate loomatervishoiuprobleemide kohta [5];

nõukogu võttis 24. juunil 1998 vastu direktiivi 98/46/EÜ, et muuta direktiivi 64/432/EMÜ A lisa, D lisa (I peatükki) ja F lisa; nende muudatuste tõttu on muutunud teatavad viited direktiivis 97/12/EÜ;

selle asjaolu arvestamiseks on lisatud direktiivi 98/46/EÜ II lisasse vastavustabel; õigustekstide suurema selguse ja järjepidevuse huvides on vaja parandada viiteid vastavates artiklites;

sellepärast on vaja direktiivi 97/12/EÜ muuta, eriti seoses liikmesriikidele antava ajaga, mille jooksul nad peavad üle võtma ja sisse seadma uued haiguste seire ja järelevalve eeskirjad,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 97/12/EÜ muudetakse järgmiselt.

1. Artikkel 1 asendatakse järgmisega:

"Artikkel 1

Direktiivi 64/432/EMÜ artiklid ning B ja C lisa, D lisa (II peatükk) ja E lisa asendatakse käesoleva direktiivi lisa tekstiga ning A lisa, D lisa (I peatükk) ja F lisa asendatakse direktiivi 98/46/EÜ lisa tekstiga."

2. Artikli 2 lõike 1 esimeses lauses asendatakse tekst "hiljemalt 1. juulil 1998" tekstiga "hiljemalt 1. juulil 1999".

3. Lisa muudetakse järgmiselt.

a) Artikli 2 lõike 2 muudatused:

- punktis d asendatakse tekst "A lisa I jao lõigetes 1, 2 ja 3" tekstiga "A lisa I jao lõigetes 1 ja 2",

- punktis e asendatakse tekst "A lisa I jao lõigetes 4, 5 ja 6" tekstiga "A lisa I jao lõigetes 4 ja 5",

- punktis f asendatakse tekst "A lisa II jao lõigetes 1, 2 ja 3" tekstiga "A lisa II jao lõigetes 1 ja 2",

- punktis h asendatakse tekst "A lisa II jao lõigetes 10, 11 ja 12" tekstiga "A lisa II jao lõigetes 7, 8 ja 9",

- punktis i asendatakse tekst "A lisa II jao lõigetes 4, 5 ja 6" tekstiga "A lisa II jao lõigetes 4 ja 5",

- punktis k asendatakse tekst "D lisa I peatüki punktides E, F ja G" tekstiga "D lisa I peatüki punktides E ja F".

b) Artikli 5 muudatused:

- lõikes 1 asendatakse tekst "F lisas esitatud näidisele vastav veterinaarsertifikaat" tekstiga "vastavalt vajadusele F lisas esitatud näidisele nr 1 või nr 2 vastav veterinaarsertifikaat",

- lõike 2 punktides a ja b asendatakse tekst "F lisas sisalduva sertifikaadi" ning lõikes 5 tekst "F lisas sisalduva sertifikaadi" tekstiga "vastavalt vajadusele F lisas esitatud näidisele nr 1 või nr 2 vastava sertifikaadi",

- lõikes 4 asendatakse tekst "sertifikaadi D osa, mille näidis on esitatud F lisas" tekstiga "vastavalt vajadusele F lisas esitatud sertifikaadi nr 1 või nr 2 vastava sertifikaadi jaotise C",

- lõikes 5 asendatakse sulgudes sisalduv tekst "(sealhulgas D osa)" tekstiga "(sealhulgas jaotis C)".

Artikkel 2

Seoses ühendusesisesesse kaubandusse saadetavate elusveiste ja -sigade kontrolli ja nende suhtes sertifikaatide väljaandmisega kohaldatakse järgmisi reegleid.

1. Alates 1. jaanuarist 1999 ei kohaldata enam kohustust kontrollida ühendusesisesesse kaubandusse saadetavaid sigu enne ärasaatmist brutselloosi suhtes vastavalt direktiivi 64/432/EMÜ artikli 3 lõike 4 teisele lausele.

2. Kuni 30. juunini 1999 peavad sertifikaadid vastama direktiivi 64/432/EMÜ F lisale (30. juunil 1998 kehtinud redaktsioonis) järgmiste eranditega:

alates 1. jaanuarist 1999 peab väljaandev asutus III näidisega ette nähtud aretus- ja tootmissigade veterinaarsertifikaadist välja jätma alapunkti v alapunkti b esimese taande (ning vastava joonealuse märkuse 5).

3. Alates 1. juulist 1999 peavad sertifikaadid vastama direktiivi 64/432/EMÜ, mida on viimati muudetud direktiiviga 98/46/EÜ, F lisas sätestatud näidistele.

Artikkel 3

1. Liikmesriigid jõustavad käesoleva direktiivi artikli 1 täitmiseks vajalikud õigusaktid hiljemalt 1. juulil 1999 ning artikli 2 täitmiseks vajalikud õigusaktid hiljemalt 1. jaanuaril 1999.

Kui liikmesriigid need meetmed vastu võtavad, lisavad nad nendesse meetmetesse või neid meetmeid ametlikult avaldades nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud siseriiklike põhiliste õigusnormide teksti.

Artikkel 4

Käesolev direktiiv jõustub Euroopa Ühenduste Teatajas avaldamise päeval.

Artikkel 5

Käesolev direktiiv on adresseeritud liikmesriikidele.

Brüssel, 14. detsember 1998

Nõukogu nimel

eesistuja

W. Molterer

[1] EÜT C 217, 11.7.1998, lk 21.

[2] EÜT C 313, 12.10.1998, lk 232.

[3] 9. septembril 1998 esitatud arvamus (Euroopa Ühenduste Teatajas seni avaldamata).

[4] EÜT L 109, 25.4.1997, lk 1.

[5] EÜT L 121, 29.7.1964, lk 1977. Viimati muudetud direktiiviga 98/46/EÜ (EÜT L 198, 15.7.1998, lk 22).

--------------------------------------------------